बिब’ सेवलिया खनायाव गथनि जि सुबाय थानानै बिगुमै बिबोनांनि थाफ्लि बुब्राब-बुब्राब बाथ्रा दान्थेलाइबाय थानायखौ नोजोर खालामखोमा हरबायसो थादोंमोन। सिं-सिं रागाबो जोंखोमाबाय थाखादों। हाबा जानाय हिन्जावा हौवा गारना फैनानै बिगुमैनि न’आव मालाइ हौवाजों गुलि-गुलि खालामनायखौ सोर हिन्जावा मोजां मोननो ? हाबासो जादों हय नख’र संसारनि लाथु गैया। बिगुमैनि थाखा राजखान्थिनि गोहो बोलोजों दिनै रायजोनि बिजाथि जादों, नाथाय रायजोखौनो सिबिनो रोङा। बिब’आ गाव असेब्लाबो आखल गाज्रिखायनो सैया बिखौ।